ค่าธรรมเนียมที่เรียกเก็บบน Uphold จะเรียกว่า “ค่าสเปรด (Spread)” ซึ่งเป็นผลต่างระหว่างราคา Bid และราคา Ask ของสินทรัพย์ทางการเงินนั้น ๆ โดยทั่วไป Uphold เรียกเก็บค่าสเปรดอยู่ระหว่าง 0.8% ถึง 1.2% สำหรับ BTC และ ETH ซึ่งสำหรับผู้ใช้ที่อยู่ในอเมริกาและยุโรปจะเรียกเก็บที่ 1.8%
สำหรับคริปโตสกุลอื่น ๆ นั้น Uphold ระบุว่า “ค่าสเปรดอาจสูงขึ้นมากสำหรับคริปโตสกุลใดที่มีสภาพคล่องต่ำ” ซึ่งในปัจจุบันนี้ค่าสเปรดสำหรับสกุลเงินดั้งเดิมและสินค้าโภคภัณฑ์จะอยู่ระหว่าง 0.65% ถึง 3.95% ด้วยกัน แต่อย่างไรก็ตาม Uphold ก็มีการกำหนดค่าสเปรดมาตรฐานของสินทรัพย์บางประเภท ได้แก่
Precious Metals: 3%
สกุลเงินดั้งเดิม: 0.2%
U.S. Stocks: 1%
นอกจากนี้ Uphold ไม่เรียกเก็บค่าธรรมเนียมใด ๆ สำหรับการฝากหรือถอนเงินผ่านธนาคาร แต่อย่างไรก็ตามจะมีการเรียกเก็บค่าธรรมเนียม 3.99% ทุกครั้งที่มีการเติมเงินโดยใช้ Credit Card หรือ Debit Card และในส่วนของ Uphold Debit Card นั้นจะเรียกเก็บค่าธรรมเนียมออกบัตรอยู่ที่ $9.95 (จ่ายครั้งเดียว)